Το δικαίωμα προηγούμενης ακρόασης στην εθνική και στην ενωσιακή έννομη τάξη
Creators: name: Κίνη, Σταυρούλα Διογένη
Publisher: name: Aristotle University of Thessaloniki
Year: 2020
Subjects: Δικαίωμα προηγούμενης ακρόασης
Νομολογία του Συμβουλίου της Επικρατείας
Ενωσιακή έννομη τάξη
Right to prior hearing
Case law of the Counsil of State
European Union legal order

description: Η παρούσα διπλωματική εργασία πραγματεύεται την έννοια και το περιεχόμενο του δικαιώματος προηγούμενης ακρόασης, καθώς και τη νομολογιακή εξέλιξή του, τόσο στην εθνική, όσο και στην ενωσιακή έννομη τάξη. Στο εισαγωγικό πρώτο μέρος, γίνεται μια ιστορική αναδρομή του δικαιώματος ακρόασης, μέχρι τη νομική θεμελίωσή του σε εθνικό και ενωσιακό επίπεδο. Στο δεύτερο μέρος, εξετάζεται το δικαίωμα από την πλευρά της ελληνικής έννομης τάξης, όπως αυτό κατοχυρώνεται στο Σύνταγμα και στον Κώδικα Διοικητικής Διαδικασίας και περαιτέρω διαπλάθεται από τη νομολογία. Ειδικότερα, αναλύεται η έννοια του, καθώς και το περιεχόμενό του, το οποίο εξειδικεύεται σε τέσσερις επιμέρους αξιώσεις, ενώ στη συνέχεια εξετάζονται οι περιορισμοί στην άσκηση του δικαιώματος προηγούμενης ακρόασης, όπως αυτοί αναπτύχθηκαν από τον νόμο, αλλά και από τη νομολογία των εθνικών διοικητικών δικαστηρίων. Ιδιαίτερη μνεία γίνεται στην υπ’ αριθ. 4447/2012 απόφαση της Ολομέλειας του Συμβουλίου της Επικρατείας, που έκρινε σχετικά με τη λυσιτελή προβολή του λόγου ακύρωσης περί παραβίασης του δικαιώματος προηγούμενης ακρόασης, οι ως άνω θέσεις δε αυτής υιοθετήθηκαν παγίως, αλλά και εξειδικεύτηκαν περαιτέρω, από τη νομολογία. Τέλος, προσεγγίζεται και το ζήτημα της σχέσης της ενδικοφανούς προσφυγής και της παραβίασης του δικαιώματος προηγούμενης ακρόασης. Στο τρίτο μέρος, εξετάζεται το δικαίωμα προηγούμενης ακρόασης στο πλαίσιο της ενωσιακής έννομης τάξης, όπου πλέον αυτό κατοχυρώνεται στον Χάρτη Θεμελιωδών Δικαιωμάτων της Ευρωπαϊκής Ένωσης. Γίνεται αναφορά στο περιεχόμενο του δικαιώματος και στις αξιώσεις που απορρέουν από αυτό, ενώ αναλύονται και εδώ οι σχετικοί περιορισμοί κατά την άσκηση του δικαιώματος, όπως τα ανωτέρω διαμορφώθηκαν ιδιαίτερα από τη νομολογία του Δικαστηρίου της Ευρωπαϊκής Ένωσης. Ακολούθως, θίγεται το ζήτημα του πεδίου εφαρμογής του ανωτέρω δικαιώματος και ειδικότερα γίνεται αναφορά αφενός στους φορείς του δικαιώματος και αφετέρου στο ζήτημα της δέσμευσης των οργάνων της Ένωσης και των εθνικών αρχών των κρατών μελών από αυτό, ενώ εξετάζεται και η ισχύς του δικαιώματος ως κανόνας δημόσιας τάξης. Τέλος, διατυπώνονται συμπερασματικές κρίσεις αναφορικά με τη διαμόρφωση του δικαιώματος προηγούμενης ακρόασης σε εθνικό και ενωσιακό επίπεδο.
description: The following dissertation deals with the concept and content of the right to prior hearing, as well as its legal development, both in the national and European Union legal order. In the introductory first part, a historical review of the right to be heard is made, up to its legal foundation at national and European Union level. In the second part, this right is examined by the view of the Greek legal order, as it is stated in the Constitution and the Code of Administrative Procedure and is further shaped by case law. In particular, its meaning is analyzed, as well as its content, which is specialized in four individual claims, and subsequently the restrictions on the exercise of the right to a prior hearing are examined, as they were developed by law, but also by the case law of national administrative courts. Special mention is made in no. 4447/2012 decision of the Plenary Session of the Council of State, which ruled on the relevant raising of the plea for annulment of violation of the right to prior hearing, while the above positions of the decision were consistently adopted, but also further specialized, in case law. Finally, the issue of the relationship between the obligatory administrative appeal and the violation of the right to prior hearing is also approached. In the third part, the right to prior hearing is examined under the European Union legal order, where it is now enshrined in the European Union Charter of Fundamental Rights. Reference is made to the content of the right and to the claims arising from it, while the relevant restrictions in the exercise of the right are also analyzed here, as the above were particularly shaped by the case law of the Court of Justice of the European Union. Then, the issue of the scope of the above right is raised and in particular, reference is made, on the one hand, to the right holders and, on the other hand, to the issue of the commitment of the Union bodies and the national authorities of the Member States from the right, while the force of the right as a mandatory rule is also examined. Finally, concluding positions are drawn about the formation of the right to prior hearing at national and European Union level.